கேள்வி: குருகு (பறவை) - குருகும் மக்களும் குறித்து விரிவாக சொல்லுங்கள்.
பதில்: * உமணரின் உப்புப் பண்ணையை வீணாக்கும் குருகுகளும் உண்டு. உவர் விளை உப்பின் குன்று போல்குப்பைமலை உய்த்துப் பகரும், நிலையா வாழ்க்கை,கணம் கொள் உமணர் உயங்குவயின் ஒழித்தபண் அழி பழம் பார் வெண் குருகு ஈனும் (நற்றிணை 138) * வலையில் பிடித்த மீனை வலை-வேட்டுவர் சிறகு வலுவிழந்த பறவைகளுக்கு இரையாகப் போடுவர். பெருநீர்வலைவர் தந்த கொழுமீன் வல்சிப்பறை தபு முது குருகு இருக்கும் (ஐங்குறுநூறு 180) * மருத நிலத்து மனைகளில் மீன் சீவும் மரத்தில் இருந்துகொண்டு குருகுப் பறவைகள் ஒலி எழுப்பும். குருகு நரல, மனை மரத்தான்மீன் சீவும் பாண் சேரியொடு,மருதம் - மதுரைக்காஞ்சி 268 * அவல் இடிக்கும் உலக்கை ஒலி கேட்டு அருகில் வாழைமரத்தில் இருந்த குருகு பறந்து சென்று மாமரத்தில் அமர்ந்து தன் இறகுகளைக் கோதிக்கொள்ளும். பாசவல் இடிக்கும் இருங் காழ் உலக்கைக்கடிது இடி வெரீஇய கமஞ்சூல் வெண் குருகுதீம் குலை வாழை ஓங்கு மடல் இராது;நெடுங் கால் மாஅத்துக் குறும் பறை பயிற்றும் (அகநானூறு 141) * குருகு உண்ட ஆமை ஓடுகளைப் பயன்படுத்தி 'பறை' என்னும் இசைக்கருவி செய்துகொள்வர். குருகு உடைத்து உண்ட வெள் அகட்டு யாமைஅரிப்பறை வினைஞர் அல்குமிசைக் கூட்டும் (ஐங்குறுநூறு 81) * மகளிர் வளையல் அணியாத வெறுங்கையால் விளைந்த நெல் வயலில் மேயும் நாரையையும், குருகையும் ஓட்டுவர். முடந்தை நெல்லின் விளைவயற் பரந்ததடந்தா ணாரை யிரிய வயிரைக் கொழுமீ னார்கைய மரந்தொறுங் குழாஅலின்வெண்கை மகளிர் வெண்குரு கோப்பும் - பதிற்றுப்பத்து 29 * சிறுமியர் குருகினம் நிரல் வரிசையில் பறக்கும்போது அதனை எண்ணிக் கணக்கிட்டுக்கொண்டு விளையாடுவர். குருகு ஒழுக்கு எண்ணி,எல்லை கழிப்பினம் (நற்றிணை 159) * வயலில் மேயும் குருகுகளைத் துரத்துவதும் மகளிர் விளையாட்டுகளில் ஒன்று. குறுந் தொடி, மகளிர் குரூஉப் புனல் முனையின்,பழனப் பைஞ் சாய் கொழுதி, கழனிக்கரந்தை அம் செறுவின் வெண் குருகு ஓப்பும் (அகநானூறு 226)